Dakar-rali - Elrajtoltak az elsõk
Több mint négyszáz jármû - 140 autó, 170 motor, 30 quad és 67 kamion - vág neki szombaton Buenos Airesbõl a 32. Dakar-ralinak, a világ legnehezebb és legnagyobb terepversenyének, melyet már harmadik alkalommal rendeznek meg dél-amerikai helyszíneken.
Az elsõ napon a prológot bonyolítják le, az argentin fõvárostól Victoriáig 377 km-t kell teljesíteni a résztvevõknek - akik közül jó néhányan már úton is vannak -, ám ez a szakasz még nem számít be az összetett versenybe. Az igazi száguldás vasárnap kezdõdik, a Victoria és Cordoba közötti 788 km-es távon már idõre mennek a versenyzõk.
A január 16-ig zajló verseny legnagyobb esélyesei az autósoknál a spanyol Carlos Sainz és a francia Stéphane Peterhansel, a motorosoknál pedig szintén francia-spanyol párharc várható Cyril Despres és Marc Coma között. A Dakar-ralit elõször 2009-ben rendezték meg Argentínában és Chilében, majd tavaly is ez a két ország volt a helyszín és a 2011-es kiírást is itt bonyolítják le.
A száguldás január 16-ig tart. Az egyetlen magyar résztvevõ Horn Albert, aki a horvát Drazen Curic navigátora a 13 szakaszból álló, több mint 9500 kilométeres viadalon, az autósok között. A 2010-es versenyen az autósoknál Sainz, a motorosoknál pedig Despres diadalmaskodott.
Dakar sport